


Z a p i s n i k
s 30. sjednice Vijeća Mjesnog odbora Vukomerec, 21. prosinca 2023. s početkom u 19:30 sati u prostorijama MS Vukomerec, Porečka 7a.

Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić
5. Stjepan Krznar


Predsjednik konstatira da je je sjednici nazočno 5 od 5 članova Vijeća, što znači da Vijeće može pravovaljano odlučivati. Isto tako, predsjednik izvješćuje nazočne da su e-mailom primili Poziv i materijale za sjednicu.

Predsjednik predlaže usvajanje Zapisnika sa prošle sjednice Nakon čega Vijeće, bez rasprave, jednoglasno usvaja Zapisnik 31. sj. VMO.

Predsjednik predlaže sljedeći dnevni red za ovu sjednicu:





D N E V N I     R E D
1. Donošenje Financijskog plana Mjesnog odbora Vukomerec za 2024. god.
2. Donošenje Plana malih komunalnih akcija Mjesnog odbora Vukomerec za 2024. god.
3. Aktualna komunalna problematika
4. Razno: izvješća, pitanja i prijedlozi.


moli članove da se izjasne  o prihvaćanju predloženog dnevnog reda i daje prijedlog na glasovanje.
Nakon provedenog glasovanja utvrđuje se da Vijeće jednoglasno usvaja gore predloženi dnevni red.


            











Ad 1) 	Donošenje Financijskog plana Mjesnog odbora Vukomerec za 2024. god.


Predsjednik otvara raspravu u kojoj sudjeluju svi vijećnici. Nakon završene rasprave, predsjednik prijedlog daje na glasanje te Vijeće, jednoglasno donosi

 FINANCIJSKI PLAN
Mjesnog Odbora Vukomerec
za 2024.

Članak 1.
Financijski plan Mjesnog odbora Vukomerec za 2024. (dalje u tekstu: Plan) sastoji se od:

PRIHODA:									19.560,00 €
RASHODA:									19.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	19.560,00

	6711
	PRIHODI ZA FINANCIRANJE RASHODA POSLOVANJA
	19.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	19.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	7.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	7.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.
  


Ad 2)	Donošenje Plana malih komunalnih akcija Mjesnog odbora Vukomerec za 2024. god.

Predsjednik otvara raspravu u kojoj sudjeluju svi vijećnici nakon čega se, jednoglasno donosi

Plan malih komunalnih akcija
Mjesnog odbora Vukomerec za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Vukomerec, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 7.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2024.

Ad 3)	Aktualna komunalna problematika

Nakon rasprave, u kojoj sudjeluju svi vijećnici, Vijeće jednoglasno donosi

Zaključak

o potrebi donošenja prometnog rješenja za rješavanje prometne gužve na području MO Vukomerec

1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da u od nadležnog sektora zatraži:

· donošenje prometnog rješenja (studije) kako bi se riješio problem svakodnevnih prometnih gužvi (prometni kolaps) koje se stvaraju na području MO
· VMO predlaže moguća rješenja na način:

         a) uspostavljanje kružnog toka prometa na križanju Ul. S. Glavaševića i   
              Ul. Vukomerec i Vukomerečka (MO Trnava)
          
         b) izgradnja nove prometnice kroz kampus ili kroz kompleks bivšeg zatvora
             do Izolske ulice                   

2. Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 

Vijećnica Pavičić moli da se kontaktira Podružnica Čistoća kako bi se premjestio spremnik za odlaganje stakla sa trenutne lokacije (Porečka-Portoroška) na lokaciju Porečka – Medulinska - preko puta k.br. 24.
Predsjednik će upit proslijediti Gradskoj četvrti mailom.

Ad 4)  Razno: izvješća, pitanja i prijedlozi

Predsjednik izvještava Vijeće o radnjama koje poduzete između dvije sjednice čime je dnevni red iscrpljen.


[bookmark: _GoBack]
Predsjednik zaključuje sjednicu u 20 sati.



Zapisničar:

Vladimir Marenić

								

Predsjednik VMO Vukomerec

Vladimir Marenić


KLASA: 024-08/23-003/2448
URBROJ: 251-13-11-11/002-23-3
Zagreb,  21. prosinca 2023.
